અનલિસ્ટેડ કંપનીઓએ બીજી ઓક્ટોબરથી નવા શેર્સ ફરજિયાત ડિમેટ સ્વરૂપે આપવાના રહેશે, એમ સરકારે આજે જણાવ્યું હતું. તદુપરાંત શેર ટ્રાન્સફર પણ માત્ર ડિમેટ અથવા ઇલેક્ટ્રોનિક સ્વરૂપે કરવાના રહેશે. કોર્પોરેટ ક્ષેત્રે પારદર્શકતા વધારવા, રોકાણકારોના રક્ષણ અને વહીવટ સંદર્ભે આ પગલું લેવામાં આવ્યું છે, એમ કોર્પોરેટ બાબતોના મંત્રાલયે એક યાદીમાં જણાવ્યું હતું. ગેરકાયદે નાણાં પ્રવાહને બીજે વાળવાની શંકા ધરાવતી શેલ કંપનીઓ ઉપર મંત્રાલય ત્રાટકી રહ્યું છે ત્યારે આ પગલું આવી પડયું છે.